b'\n_START_ARTICLE_\nCortinaria caprei\n_START_SECTION_\nIstoric\n_START_PARAGRAPH_\nSpecia a fost descris\xc4\x83 pentru prima dat\xc4\x83 de micologul olandez-sudafrican Christian Hendrik Persoon \xc3\xaen 1799/1801 sub denumirea Agaricus variicolor de verificat prin citire \xc3\xaen volumul 2 al operei sale Observationes mycologicae. Seu descriptiones tam novorum, quam notabilium \xc8\x99i redenumit sub numele generic precum genul Cortinarius de marele savant Elias Magnus Fries \xc3\xaen lucrarea sa Epicrisis systematis mycologici, seu synopsis hymenomycetum din 1838. Celelalte denumiri ale lui Paul Kummer (1871), Friedrich Otto W\xc3\xbcnsche (1877), Max Britzelmayr (1892) sau  Meinhard Michael Moser (1967) (vezi \xc3\xaenfocaset\xc4\x83) sunt acceptate sinonim, dar nu sunt folosite \xc8\x99i astfel pot fi neglijate._NEWLINE_Dar aproape nici o ciuperca a provocat \xc3\xaen ultimul timp at\xc3\xa2t de multe discu\xc8\x9bii ca aceast\xc4\x83 specie. Astfel c\xc3\xa2\xc8\x9biva micologi pretind, c\xc4\x83 Cortinarius variicolor ar fi varietatea de p\xc4\x83dure de molid al soiului Cortinarius nemorensis (care se dezvolt\xc4\x83 numai \xc3\xaen foioase, cu miros pl\xc4\x83cut \xc8\x99i comestibil)) \xc8\x99i acest Cortinarius nemorensis ar trebui numit ast\xc4\x83zi Cortinarius largus sensu G\xc3\xbcndi (sensu auct. G\xc3\xbcndi=\xe2\x80\x9e\xc3\xaen sensul autorului G\xc3\xbcndi\xe2\x80\x9d). \xc3\x8en plus, probabil pentru a rectifica cumva teza, acest G\xc3\xbcndi confirm\xc4\x83, c\xc4\x83 ar exista de asemenea o variant\xc4\x83 inodor\xc4\x83 a lui Cortinarius variicolor, iar Cortinarius largus s-ar putea g\xc4\x83si \xc8\x99i \xc3\xaen p\xc4\x83duri de conifere Nici m\xc4\x83car Index fungorum cunoa\xc8\x99te aceast\xc4\x83 versiune._NEWLINE_Dup\xc4\x83 ce Cortinarius nemorensis a fost a deosebit prin diferen\xc8\x9biere foarte clar de renumitul micolog danez Jakob Emanuel Lange \xc3\xaen volumul 3 al marii sale opere Flora Agaracina Danica precum confirmat mai \xc3\xaent\xc3\xa2i de renumitul micolog austriac Meinhard Michael Moser \xc3\xaen 1960 (sub denumirea Phlegmacium nemorense), apoi \xc8\x99i de al\xc8\x9bii, ca de exemplu Thomas M\xc3\xbcnzmay sau G\xc3\xbcnther Saar, C. variicolor \xc8\x99i C. nemorensis sunt v\xc4\x83zu\xc8\x9bi aici dou\xc4\x83 specii diferite.\n_START_SECTION_\nConfuzii\n_START_PARAGRAPH_\nAcest burete poate fi confundat \xc3\xaen special cu surata lui Cortinarius nemorensis sin. Cortinarius largus (\xc8\x99i ea la fel de necomestibil\xc4\x83, se dezvolt\xc4\x83 \xc3\xaens\xc4\x83 \xc3\xaen p\xc4\x83duri de foioase) sau cu alte soiuri ale genului, de exemplu cu: Cortinarius alboviolaceus (comestibil, \xc3\xaen tinere\xc8\x9be cu lamele gri-violete, miros \xc8\x99i gust de cartofi cruzi), Cortinarius camphoratus (necomestibil, destul de similar \xc3\xaen aparen\xc8\x9b\xc4\x83 \xc8\x99i miros, \xc3\xaen tinere\xc8\x9be cu lamele violete precum carne colorat\xc4\x83 la t\xc4\x83iere divers \xc3\xaens\xc4\x83 nu ca \xc8\x99ofranul), Cortinarius collinitus (comestibil), Cortinarius cyanites (necomestibil, \xc3\xaen tinere\xc8\x9be cu lamele albastru-violete, la b\xc4\x83tr\xc3\xa2ne\xc8\x9be brun-violete, miros dulci\xc8\x99or \xc8\x99i gust amar), Cortinarius iodes (comestibil, cu cuticul\xc4\x83 mucoas\xc4\x83, \xc3\xaen tinere\xc8\x9be cu lamele violete, carnea fiind alb\xc4\x83, miros \xc8\x99i gust neostentativ), Cortinarius infractus (necomestibil, extrem de amar), Cortinarius purpurascens (comestibil, mai violet-purpuriu, cu lamele violete, picior albicios cu nuan\xc8\x9be violete, carnea fiind albicioas\xc4\x83 p\xc3\xa2n\xc4\x83 gri-brun\xc4\x83 cu nuan\xc8\x9be de albastru, de un violet deschis, miros nu prea pl\xc4\x83cut \xc8\x99i gust dulceag), Cortinarius salor (comestibil, cu cuticul\xc4\x83 mucoas\xc4\x83, \xc3\xaen tinere\xc8\x9be cu lamele violete, carnea fiind albicioas\xc4\x83 p\xc3\xa2n\xc4\x83 gri-brun\xc4\x83 cu nuan\xc8\x9be de albastru, miros \xc8\x99i gust neostentativ), Cortinarius traganus otr\xc4\x83vitor), Cortinarius violaceus (comestibil, p\xc4\x83l\xc4\x83ria, lamelele \xc8\x99i carnea albastru-violet, miros de lemn de cedru \xc8\x99i gust pl\xc4\x83cut), dar de asemenea cu Lepista nuda (comestibil\xc4\x83, cu cuticul\xc4\x83 brun-violet\xc4\x83, picior violet-cenu\xc8\x99iu, carne roz-violacee; miros parfumat ca de viorele \xc8\x99i gust pl\xc4\x83cut).'